stanford-oval/wikipedia huggingface dataset:
การท่องเที่ยวในกรุงเทพมหานคร

กรุงเทพมหานคร เป็นหนึ่งในเมืองจุดหมายปลายทางที่นิยมมากแห่งหนึ่งของโลก ในแต่ละปีมีนักท่องเที่ยวจากทั่วทั้งโลกเดินทางมากรุงเทพฯ กว่า 22.7 ล้านคน และการที่ใน พ.ศ. 2556 มีนักท่องเที่ยวกว่า 15.98 คนเดินทางเข้ามา ทำให้มาสเตอร์การ์ดจัดให้กรุงเทพฯ เป็นจุดหมายปลายทางลำดับต้น ๆ ของโลกจากการจัดอันดับสุดยอดจุดหมายปลายทางโลกของมาสเตอร์การ์ด และในการจัดอันดับเดียวกันนี้เอง ได้ระบุว่ากรุงเทพมหานครเป็นสุดยอดเมืองจุดหมายปลายทางปี พ.ศ. 2555, 2556, 2559, 2560, 2561 และ 2562
ใน พ.ศ. 2556 กรุงเทพฯ ได้รับการจัดให้อยู่ในอันดับที่ 4 ในด้านของจำนวนเงินการใช้จ่ายข้ามพรมแดน โดยเป็นรองจากนิวยอร์ก ลอนดอน และปารีส ในปี พ.ศ. 2554 ยูโรมอนิเตอร์ อินเตอร์เนชั่นแนลจัดให้กรุงเทพฯ เป็นเมืองยอดนิยมอันดับที่ 6 ด้วยความนิยมทั้งหลายนี้เองทำให้กรุงเทพฯ ได้รับฉายาว่า "เมืองที่ดีที่สุดในโลก" จากการสำรวจผู้อ่าน นิตยสาร Travel + Leisure เป็นเวลาสี่ปีติดต่อกันนับตั้งแต่ปี 2553
การที่เป็นกรุงเทพฯ เป็นประตูแก่ผู้มาเยือน ทำให้กรุงเทพฯ เป็นพื้นที่ที่มีนักท่องเที่ยวต่างชาติมากที่สุดในไทย ถึงนักท่องเที่ยวต่างประเทศจะมีจำนวนมาก แต่การท่องเที่ยวภายในประเทศก็ถือว่ามีความสำคัญ ใน พ.ศ. 2553 กรมการท่องเที่ยวระบุว่ามีนักท่องเที่ยวชาวไทย 26,861,095 คนและชาวต่างชาติ 11,361,808 คนเดินทางเข้ามาในกรุงเทพฯ มีแขกเข้าพักกว่า 15,031,244 คน คิดเป็นร้อยละ 49.9 ของห้องพักทั่วกรุง นักท่องเที่ยวชาวจีนที่มาเยือนกรุงเทพฯ ใช้จ่ายเงินเป็นจำนวนมาก ซึ่งส่วนมากจะใช้จ่ายในอุตสาหกรรมค้าปลีก โดยเฉลี่ยแล้วนักท่องเที่ยวชาวจีนจะอาศัยอยู่ในไทยเป็นเวลาหนึ่งสัปดาห์โดยจะใช้เงินประมาณ 1,000–1,300 ดอลลาร์ต่อคน หรือคิดเป็นคนละ 167 ดอลลาร์ต่อวัน
สถานที่ท่องเที่ยวรูปแบบต่าง ๆ และวิถีชีวิตของชุมชนเป็นสิ่งที่ดึงดูดนักท่องเที่ยวหลากหลายกลุ่มให้เดินทางเข้ามาในกรุงเทพฯ พระบรมมหาราชวัง วัดรวมถึงพิพิธภัณฑ์ เป็นรูปแบบของการท่องเที่ยวเชิงประวัติศาสตร์และวัฒนธรรม มีห้างสรรพสินค้า ร้านค้า ร้านอาหารหลากหลายรูปแบบ หลากหลายราคาให้เลือกลอง นอกจากนี้แล้ว กรุงเทพฯ ยังขึ้นชื่อเรื่องสถานบันเทิงและวิถีชีวิตยามค่ำคืน ถึงแม้ว่ากรุงเทพฯ จะมีชื่อเสียงไปทั่วโลกในเรื่องการท่องเที่ยวทางเพศ แต่รัฐบาลก็ยังไม่ออกมายอมรับ
วัดและพระราชวัง

กรุงเทพฯ  เป็นศูนย์กลางของปริมณฑล และเป็นเมืองหลวงของประเทศไทยมาตั้งแต่ พ.ศ. 2325 กรุงเทพฯ มีวังอยู่หลายแห่ง และบางแห่งยังเป็นที่ประทับของพระมหากษัตริย์และพระบรมวงศานุวงศ์อยู่ ส่วนวังบางแห่งก็เปิดให้ประชาชนภายนอกสามารถเข้ารับชมได้ มีวังหลายแห่งถูกใช้เป็นที่ทำการของรัฐบาล สถานศึกษารวมถึงพิพิธภัณฑ์ พระบรมมหาราชวังเป็นพระราชวังที่ประทับของพระมหากษัตริย์แห่งราชอาณาจักรไทยอย่างเป็นทางการมาตั้งแต่สมัยก่อตั้งกรุงรัตนโกสินทร์จนถึงสมัยของพระบาทสมเด็จพระจุลจอมเกล้าเจ้าอยู่หัว นอกจากนี้พระบรมมหาราชวังยังเป็นที่ตั้งของวัดพระศรีรัตนศาสดารามอันเป็นที่ประดิษฐาน พระพุทธมหามณีรัตนปฏิมากร หรือพระแก้วมรกต พระพุทธรูปคู่บ้านคู่เมืองของไทย ทำให้วัดพระศรีรัตนศาสดารามเป็นวัดที่สำคัญที่สุดในประเทศ พระตำหนักจิตรลดารโหฐานซึ่งเป็นวังสมัยใหม่นั้น อดีตเคยเป็นที่ประทับของพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
จากวัดที่มีอยู่มากมายในกรุงเทพฯ มีเพียงไม่กี่วัดเท่านั้นที่ได้รับความสนใจจากนักท่องเที่ยว ยกตัวอย่างเช่นวัดอรุณ ซึ่งเป็นวัดที่สำคัญแห่งหนึ่งในประวัติศาสตร์ ย้อนกลับไปในสมัยสมเด็จพระเจ้าตากสินยกทัพออกจากกรุงศรีอยุธยาและเดินทัพเข้าสู่ธนบุรีใน พ.ศ. 2310 ท่านได้ใช้วัดนี้เป็นที่พักทัพ จุดเด่นของวัดอรุณคือ พระปรางค์วัดอรุณฯ ที่สร้างขึ้นใน พ.ศ. 2363 มีความสูงจากฐานถึงยอด 81.85 เมตร เป็นโครงสร้างที่สูงที่สุดในกรุงเทพฯ ก่อนที่จะมีตึกระฟ้าสมัยใหม่
วัดพระเชตุพนวิมลมังคลารามราชวรมหาวิหาร หรือ วัดโพธิ์ เป็นวัดที่ตั้งอยู่ทางทิศใต้ของพระบรมมหาราชวัง วัดโพธิ์เป็นวัดที่ใหญ่ที่สุดในกรุงเทพฯ ภายในวัดมี วิหารพระพุทธไสยาสน์ อันเป็นที่ประดิษฐานของ พระพุทธไสยาสน์ พระนอนองค์ใหญ่ยาว 46 เมตร พระบาทของพระพุทธไสยาสน์แต่ละข้าง กว้าง 1.5 เมตร ยาว 5 เมตร
วัดสุทัศนเทพวรารามราชวรมหาวิหาร หรือ  วัดสุทัศน์ เป็นพระอารามหลวงชั้นเอก ชนิดราชวรมหาวิหาร และถือเป็นวัดประจำรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร มีสิ่งก่อสร้างที่โดดเด่นคือ เสาชิงช้า บริเวณหน้าวัด
วัดสระเกศราชวรมหาวิหาร หรือ วัดภูเขาทอง มีสถาปัตยกรรมที่โดดเด่นคือ พระบรมบรรพต ซึ่งบรรจุพระบรมสารีริกธาตุไว้บนยอด ในอดีตเคยมีอหิวาตกโรคระบาดในกรุงเทพฯ ทำให้ประชาชนเสียชีวิตกว่า 60,000 คน ศพที่เผาไม่ทัน ก็ถูกกองสุมกันอยู่ในบริเวณวัด ทำให้ฝูงแร้งแย่งไปลงทึ้งกินซากศพ
วัดและพระราชวัง > สวนสาธารณะ

สวนสมเด็จพระนางเจ้าสิริกิติ์ฯ เป็นสวนสาธารณะที่สร้างขึ้นเนื่องใน "วโรกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงครบ 5 รอบ ภายในสวนสาธารณะมีสระน้ำขนาดใหญ่ที่แตกแต่งด้วยน้ำพุ 3 แห่งพร้อมดอกบัวสายพันธุ์ไทยและต่างประเทศ
สวนลุมพินี เป็นสวนสาธารณะแห่งแรกของไทย เริ่มจากที่พระบาทสมเด็จพระมงกุฎเกล้าเจ้าอยู่หัวทรงพระราชทานไว้ให้เป็นพื้นที่สวนสาธารณะแก่ชาวกรุงเทพฯ
อุทยานเฉลิมพระเกียรติสมเด็จพระศรีนครินทราบรมราชชนนี เป็นสวนสาธารณะที่อยู่ใกล้กับวัดอนงคารามวรวิหาร แขวงสมเด็จเจ้าพระยา ในอดีตเคยเป็นที่ประทับของสมเด็จย่าในสมัยเด็ก ภายในสวนสาธารณะมีบ้านจำลองเมื่อครั้งทรงพระเยาว์ อาคารพิพิธภัณฑ์ที่เป็นห้องจัดแสดงนิทรรศการของสมเด็จย่าตลอดจนประวัติของชุมชนวัดอนงคาราม
สวนนาคราภิรมย์ เป็นสวนสาธารณะขนาดเล็กใกล้พระบรมมหาราชวัง มีลักษณะเป็นสวนริมแม่น้ำเจ้าพระยา แต่ในปัจจุบันแปรสภาพเป็นลานจอดรถแล้ว
สวนสันติชัยปราการ เป็นสวนสาธารณะประมาณ 8 ไร่ ตั้งอยู่ใกล้กับป้อมพระสุเมรุและอยู่ริมแม่น้ำเจ้าพระยา หากมีกระบวนพยุหยาตราทางชลมารค สวนแห่งนี้จะเป็น 1 ในสถานที่ ๆ เปิดให้ประชาชนเข้าชมขบวน
อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นสวนสาธารณะระดับย่านประมาณ 279 ไร่ ตั้งอยู่บนพื้นที่สนามม้านางเลิ้งเดิมในอดีต และตั้งอยู่ใกล้กับโรงเรียนราชวินิต มัธยม, ตลาดนางเลิ้ง และพระตำหนักจิตรลดารโหฐาน ที่สร้างขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มาจากพระราชปณิธานของพระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี จึงพระราชทานพื้นที่เขตพระราชฐานส่วนนี้ของพระองค์เพื่อจัดสร้างสวนสาธารณะที่ออกแบบภูมิสถาปัตยกรรมตามแบบอย่างโครงการอันเนื่องมาจากพระราชดำริ เพื่อเป็นแหล่งเรียนรู้ให้ประชาชนเข้าใช้ประโยชน์และศึกษาแนวพระราชดำริจากพระราชกรณียกิจของทั้ง 2 พระองค์ ผ่านองค์ความรู้เรื่องน้ำและป่า ภายในมีจุดหลักคือพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งประดิษฐานบริเวณจุดศูนย์กลางของอุทยาน สำหรับให้ประชาชนเข้าถวายสักการะและน้อมรำลึกถึงพระองค์ ภายในสวนสาธารณะมีสระน้ำรูปเลข ๙ ไทย, สะพานรูปเลข ๙, สะพานหยดน้ำพระทัย, สะพานไม้เจาะบากงจำลอง เป็นต้น ภายในอุทยานมีเส้นทางเดินและวิ่ง, ทางปั่นจักรยาน, สถานที่ออกกำลังกายกลางแจ้ง, ลานทำกิจกรรมต่างๆ และบริการอื่นๆ อีกด้วย
พิพิธภัณฑ์ > การล่องเรือ

กรุงเทพมหานครในอดีตนั้นมีแม่น้ำลำคลองมากมายหลายสาย จนได้รับฉายาว่า "เวนิสตะวันออก" คลองจึงเป็นเส้นทางสัญจรที่สำคัญมากของกรุงเทพฯ ในช่วงคริสต์ศตวรรษที่ 19 แต่จากการพัฒนาประเทศและการเข้ามาของถนนและรถยนต์ทำให้คลองหลายสายถูกถมเพื่อสร้างเป็นเส้นทางจราจรแก่รถยนต์แทน คลองที่เหลือรอดอยู่จึงเป็นตัวแทนของวิถีชีวิตริมน้ำแบบดั้งเดิมที่ยังไม่มีการเปลี่ยนแปลงไปตามยุค คลองและแม่น้ำบางสายในกรุงเทพฯ สามารถเช่าเรือหรือนั่งเรือเพื่อชมความงามของภูมิทัศน์ริมน้ำได้
การล่องเรือในแม่น้ำเจ้าพระยา ถือเป็นรูปแบบการท่องเที่ยวรูปแบบหนึ่งที่น่าสนใจในเมืองหลวงอย่างกรุงเทพฯ บริษัทล่องเรือในแม่น้ำเจ้าพระยามีหลายบริษัทและหลายรูปแบบให้เลือก การล่องเรือในแม่น้ำเจ้าพระยามีสิ่งดึงดูดมากมายไม่ว่าจะเป็น ภูมิทัศน์ริมน้ำอย่าง วัด พระราชวัง สิ่งก่อสร้างและวิถีชีวิตริมแม่น้ำ
วัฒนธรรม

พิพิธภัณฑ์บ้านจิม ทอมป์สัน บ้านเรือนไทยของจิม ทอมป์สัน ผู้ที่เข้ามาช่วยฟื้นฟูและส่งเสริมอุตสาหกรรมไหมในประเทศไทยหลังสงครามโลกครั้งที่สอง บ้านของเขาถูกดัดแปลงและปรับเปลี่ยนเป็นพิพิธภัณฑ์หลังจากที่หายตัวไปอย่างลึกลับระหว่างพำนักอยู่ที่มาเลเซีย
บ้านซอยสวนพลู เป็นบ้านไม่ทรงไทยโบราณของหม่อมราชวงศ์คึกฤทธิ์ ปราโมช ตั้งอยู่ในเลขที่ 19 ซอยพระพินิจ ซึ่งเป็นซอยย่อยของซอยสวนพลู ถนนสาทรใต้ เขตสาทร ประกอบด้วยเรือนไทยโบราณจำนวน 5 หลัง และเป็นหนึ่งในโบราณสถานที่ขึ้นทะเบียนโดยกรมศิลปากร
ดูเพิ่ม

การท่องเที่ยวในประเทศไทย
ซาฟารีเวิลด์
พระที่นั่งจักรีมหาปราสาทสร้างขึ้นเมื่อ พ.ศ. 2419 อาคารพระที่นั่งมีรูปแบบสถาปัตยกรรมยุโรป แต่หลังคาพระที่นั่งเป็นรูปแบบสถาปัตยกรรมไทย
วัดอรุณเป็นหนึ่งในวัดที่มีนักท่องเที่ยวมาเยี่ยมชมมากที่สุดในกรุงเทพฯ
ศรีสว่างวงศ์ บุญจิตราดุลย์

| ศรีสว่างวงศ์ บุญจิตราดุลย์ |
| --- | --- |

เกิด: หม่อมเจ้าศรีสว่างวงศ์ ยุคล 17 สิงหาคม พ.ศ. 2489 (78 ปี)
คู่สมรส: ศักดา บุญจิตราดุลย์
บุตร: ทีฆ บุญจิตราดุลย์ ศศินทุ์ บุญจิตราดุลย์
บิดามารดา: พระเจ้าวรวงศ์เธอ พระองค์เจ้าเฉลิมพลฑิฆัมพร ทองแถม ประยูรโต
ศรีสว่างวงศ์ บุญจิตราดุลย์ (เดิม: หม่อมเจ้าศรีสว่างวงศ์ ยุคล; ประสูติ 17 สิงหาคม พ.ศ. 2489) เป็นธิดาในพลตรีพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่ทองแถม ประยูรโต เป็นโสทรเชษฐภคินีในพระวรวงศ์เธอ พระองค์เจ้าเฉลิมศึกยุคล
ประวัติ

ศรีสว่างวงศ์ บุญจิตราดุลย์ เป็นธิดาในพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่ทองแถม ประยูรโต เมื่อวันที่ 17 สิงหาคม พ.ศ. 2489 มีเจ้าน้องร่วมหม่อมมารดาสององค์ คือ หม่อมเจ้าหญิง (ถึงชีพิตักษัยเมื่อชันษา 1 วัน) และพระวรวงศ์เธอ พระองค์เจ้าเฉลิมศึกยุคล และมีเจ้าพี่เจ้าน้องต่างหม่อมมารดาอีกสี่องค์ สำเร็จการศึกษาระดับชั้นมัธยมศึกษาที่โรงเรียนเตรียมอุดมศึกษา (ตอ. 26) และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย (สิงห์ดำ 18)
ศรีสว่างวงศ์ขอพระราชทานกราบบังคมทูลลาออกจากฐานันดรศักดิ์แห่งพระราชวงศ์ เมื่อวันที่ 20 ธันวาคม พ.ศ. 2521 เพื่อสมรสกับศักดา บุญจิตราดุลย์ มีบุตรสองคน คือ ทีฆ บุญจิตราดุลย์ และศศินทุ์ บุญจิตราดุลย์
การทำงาน

ศรีสว่างวงศ์เป็นผู้แทนพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ไปปฏิบัติกรณีกิจอยู่บ่อยครั้ง เช่น ไปในการบำเพ็ญพระกุศลอุทิศถวายพระบาทสมเด็จพระมงกุฎเกล้าเจ้าอยู่หัว ณ พระอุโบสถวัดบวรนิเวศราชวรวิหาร เมื่อวันที่ 26 พฤศจิกายน พ.ศ. 2553 นอกจากนี้ยังได้ถวายงานใต้เบื้องพระยุคลบาทมาตั้งแต่ครั้งรัชกาลก่อนสืบเนื่องมาจนถึงรัชกาลปัจจุบันเช่น
วันที่ 7 เมษายน พ.ศ. 2559 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯให้เป็นผู้แทนพระองค์ไปในการพระราชพิธีบวงสรวงพระสยามเทวาธิราช ณ พระที่นั่งไพศาลทักษิณ ในพระบรมมหาราชวัง
ในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ปี พ.ศ. 2560 ร่วมเดินในริ้วขบวนอิสริยศ ริ้วขบวนที่ 2 ร่วมกับ พระวรวงศ์เธอ พระองค์เจ้าเฉลิมศึกยุคล, ร้อยเอก หม่อมเจ้านวพรรษ์ ยุคล และหม่อมเจ้านภดลเฉลิมศรี ยุคล
วันที่ 15 เมษายน พ.ศ. 2560 เป็นผู้แทนพระองค์ในพิธีตักบาตรเนื่องในพระราชพิธีสงกรานต์ โดยพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้เจ้าพนักงานนิมนต์พระสงฆ์ 150 รูป เข้าไปรับพระราชทานบิณฑบาตที่วัดพระศรีรัตนศาสดาราม ในพระบรมมหาราชวัง
ในปี พ.ศ. 2563 ที่วัดพระศรีรัตนศาสดาราม ในพระบรมมหาราชวัง พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้เป็นประธานในพิธีตักบาตรพระสงฆ์ 50 รูป ที่ทรงพระกรุณาโปรดเกล้าฯ ให้เจ้าพนักงานนิมนต์พระสงฆ์จากวัดพระเชตุพนวิมลมังคลารามราชวรมหาวิหาร, วัดราชบพิธสถิตมหาสีมารามราชวรวิหาร, วัดมหาธาตุยุวราชรังสฤษฎิ์ราชวรมหาวิหาร, วัดสุทัศนเทพวรารามราชวรมหาวิหาร และวัดราชประดิษฐสถิตมหาสีมารามราชวรวิหาร เข้าไปรับพระราชทานอาหารบิณฑบาตบริเวณวัดพระศรีรัตนศาสดาราม ในพระบรมมหาราชวัง
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
แหล่งข้อมูลอื่น

Ancestry.com - HSH Princess Sri Savangwongse Yugala
โจนาธาน แฮ็กเกอร์ตี

นักมวยไทยชาวอังกฤษ
| โจนาธาน แฮ็กเกอร์ตี |
| --- | --- |

เกิด:  (1997-02-18) 18 กุมภาพันธ์ ค.ศ. 1997 (27 ปี) ออร์ปิงทัน ประเทศอังกฤษ
ชื่ออื่น: แม่ทัพ
ส่วนสูง: 170 ซม. (5 ฟุต 7 นิ้ว)
น้ำหนัก: 65.8 กก. (145 ปอนด์; 10.36 สโตน)
รุ่น: แบนตัมเวต เฟเธอร์เวต ไลท์เวต
ช่วงระยะ: 72.4 นิ้ว (184 ซม.)
รูปแบบ: มวยไทย
ท่ายืน: ออร์โทด็อกซ์
มาจาก: ลอนดอน ประเทศอังกฤษ
ทีม: ทีมอันเดอร์กราวด์   โนวซีอะแคเดมี  เคดเดิลส์ยิม
ผู้ฝึกสอน: ลินดอน โนวส์, คริสเตียน โนวส์
ช่วงปี: ค.ศ. 2014–ปัจจุบัน

สถิติคิกบอกซิง/มวยไทย
คะแนนรวม: 26
ชนะ: 22
โดยการน็อก: 15
แพ้: 4
โดยการน็อก: 2
 
โจนาธาน แฮ็กเกอร์ตี (อังกฤษ: Jonathan Haggerty; 18 กุมภาพันธ์ ค.ศ. 1997 – ) เป็นนักมวยไทยชาวอังกฤษ ปัจจุบันเขาเซ็นสัญญากับวันแชมเปียนชิพ เขาเป็นแชมป์โลกวันมวยไทยและคิกบอกซิงรุ่นแบนตัมเวต และอดีตแชมป์โลกวันมวยไทยรุ่นฟลายเวต
ภูมิหลัง

แฮ็กเกอร์ตีเติบโตในย่านถนนวอลเวิร์ธ ลอนดอน[ต้องการอ้างอิง] โดยมีน้องชายหนึ่งคนและน้องสาวสองคน เขาเรียนมวยไทยจากพ่อเมื่ออายุ 7 ขวบ และเริ่มแข่งในฐานะนักกีฬาสมัครเล่นเมื่ออายุ 12 ปี รวมถึงเป็นผู้สนับสนุนสโมสรฟุตบอลมิลวอล ซึ่งเป็นทีมฟุตบอลท้องถิ่น
อาชีพมวยไทย > อาชีพช่วงแรก

แฮ็กเกอร์ตีได้รับการเปิดตัวระดับอาชีพใน ค.ศ. 2014 เมื่อครั้งปะทะกับแอนโธนี เอ็ดเวิดส์ โดยเป็นฝ่ายชนะน็อกโดยเทคนิคในยกที่สี่ และชนะการชกอีกสี่ไฟต์จากกรรมการยุติการชก ก่อนที่จะชกเจรี บาเวตตา ในศึกมวยไทยเมย์เฮมเพื่อชิงตำแหน่งมวยไทยเวิลด์ซูเปอร์เฟเธอร์เวตของสมาคมกีฬาคิกบอกซิงนานาชาติ ซึ่งเขาเป็นฝ่ายชนะบาเวตตาด้วยการน็อกเอาต์ในยกที่สาม
ในการชกสองครั้งถัดไป แฮ็กเกอร์ตีเป็นฝ่ายชนะเจโอ มาร์เกเซ และเจมส์ โอคอนเนล โดยกรรมการยุติการชกยกแรก ต่อมา เขาประสบความพ่ายแพ้ในระดับอาชีพครั้งแรกในศึกหยกขาว 28 โดยแพ้จา เกียรติพลทิพย์ จากกรรมการตัดสิน อย่างไรก็ตาม เขาได้กลับมาเป็นฝ่ายชนะอีกครั้งด้วยการน็อกคีธ แมคลาชแลน ในยกที่สองของศึกหยกขาว 29 และเขามีกำหนดชกกับเลียม แฮร์ริสัน ในศึกหยกขาว 31 แต่ไฟต์ดังกล่าวกลับล้มเลิกในเวลาต่อมา แฮร์ริสันถูกแทนที่โดยซุปเปอร์เล็ก เกียรติหมู่ 9 โดยที่ซุปเปอร์เล็กเป็นฝ่ายชนะน็อกโดยเทคนิค ซึ่งก่อนปรากฏตัวที่ศึกหยกขาว 31 แฮ็กเกอร์ตีได้คว้าแชมป์มวยไทยสภามวยโลกรุ่นซูเปอร์เฟเธอร์เวตนานาชาติ โดยเป็นฝ่ายชนะอิซาอัก อารายา จากการชนะน็อกโดยเทคนิค
ฟุตบอลชิงแชมป์แห่งชาติยุโรป 2020 รอบคัดเลือก

| รายละเอียดการแข่งขัน |
| --- | --- |
วันที่: 21 มีนาคม ค.ศ. 2019 – 12 พฤศจิกายน ค.ศ. 2020
ทีม: 55
สถิติการแข่งขัน
จำนวนนัดที่แข่งขัน: 262
จำนวนประตู: 826 (3.15 ประตูต่อนัด)
ผู้ชม: 5,225,403 (19,944 คนต่อนัด)
ผู้ทำประตูสูงสุด:  แฮร์รี เคน (12 ประตู)
← 2016 2024 → 
การแข่งขัน ฟุตบอลชิงแชมป์แห่งชาติยุโรป 2020 รอบคัดเลือก เป็นการแข่งขันฟุตบอลที่กำลังจะเกิดขึ้นนั้นจะลงเล่นตั้งแต่เดือนมีนาคม ค.ศ. 2019 ถึงเดือนมีนาคม ค.ศ. 2020 เพื่อหาทีมฟุตบอลทีมชาติที่จะเข้าแข่งขัน ฟุตบอลชิงแชมป์แห่งชาติยุโรป 2020 รอบสุดท้าย 20 ทีม และ 4 ทีมจากการแข่งขันรายการยูฟ่าเนชันส์ลีก ฤดูกาล 2018–19 ทำให้ประเทศต่างๆ จะได้เส้นทางที่สองที่จะได้สิทธิ์ไปเล่นสำหรับทัวร์นาเมนต์รอบสุดท้ายเป็นครั้งแรกตั้งแต่ ปี ค.ศ. 1976 โดยในครั้งนี้ไม่มีทีมใดที่จะได้สิทธิ์แข่งขันฟุตบอลชิงแชมป์แห่งชาติยุโรปรอบสุดท้ายโดยอัตโนมัติในฐานะประเทศเจ้าภาพ เนื่องจากมีการจัดการแข่งขันในรอบสุดท้ายถึง 13 ประเทศ
รวมทั้งสิ้น 55 ทีมชาติที่จะเข้าร่วมในกระบวนการการคัดเลือก และคอซอวอจะได้เข้าร่วมเป็นครั้งแรก
ตารางการแข่งขัน

ด้านล่างนี้เป็นตารางของแคมเปญฟุตบอลชิงแชมป์แห่งชาติยุโรป 2020 รอบคัดเลือก
| รอบ | นัดที่ | วันที่ |
| --- | --- | --- |
| รอบคัดเลือก รอบแบ่งกลุ่ม | นัดที่ 1 | 21–23 มีนาคม ค.ศ. 2019 |
| รอบคัดเลือก รอบแบ่งกลุ่ม | นัดที่ 2 | 24–26 มีนาคม ค.ศ. 2019 |
| รอบคัดเลือก รอบแบ่งกลุ่ม | นัดที่ 3 | 7–8 มิถุนายน ค.ศ. 2019 |
| รอบคัดเลือก รอบแบ่งกลุ่ม | นัดที่ 4 | 10–11 มิถุนายน ค.ศ. 2019 |
| รอบคัดเลือก รอบแบ่งกลุ่ม | นัดที่ 5 | 5–7 กันยายน ค.ศ. 2019 |
| รอบคัดเลือก รอบแบ่งกลุ่ม | นัดที่ 6 | 8–10 กันยายน ค.ศ. 2019 |
| รอบคัดเลือก รอบแบ่งกลุ่ม | นัดที่ 7 | 10–12 ตุลาคม ค.ศ. 2019 |
| รอบคัดเลือก รอบแบ่งกลุ่ม | นัดที่ 8 | 13–15 ตุลาคม ค.ศ. 2019 |
| รอบคัดเลือก รอบแบ่งกลุ่ม | นัดที่ 9 | 14–16 พฤศจิกายน ค.ศ. 2019 |
| รอบคัดเลือก รอบแบ่งกลุ่ม | นัดที่ 10 | 17–19 พฤศจิกายน ค.ศ. 2019 |
| รอบเพลย์ออฟ | รอบรองชนะเลิศ | 26–28 มีนาคม ค.ศ. 2020 |
| รอบเพลย์ออฟ | รอบชิงชนะเลิศ | 29–31 มีนาคม ค.ศ. 2020 |
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 2 ธันวาคม ค.ศ. 2018 ต่อเนืองจากการจับสลาก
การจับสลาก

การจับสลากรอบคัดเลือกรอบแบ่งกลุ่มได้จัดขึ้นเมื่อวันที่ 2 ธันวาคม ค.ศ. 2018 เวลา 12:00 น. ตามเวลายุโรปกลาง (11:00 น. ตามเวลาท้องถิ่น) ที่คอนเวนชันเซ็นเตอร์ดับลิน ในดับลิน ประเทศไอร์แลนด์ ทั้งหมด 55 ทีมชาติจากยูฟ่ามีสิทธิ์ที่จะได้เข้าร่วมในฟุตบอลชิงแชมป์แห่งชาติยุโรป 2020 ทัวร์นาเมนต์รอบคัดเลือก ชาติสมาชิก 55 ชาติจะถูกแบ่งออกเป็นสิบกลุ่ม ห้ากลุ่มแรกมีอยู่ห้าทีม และอีกห้ากลุ่มมีอยู่หกทีม
การจับสลาก > ทีมวาง

แต่ละทีมจะเป็นทีมวางขึ้นอยู่กับการจัดอันดับโดยรวมยูฟ่าเนชันส์ลีก เดือนพฤศจิกายน 2018 ทีมที่อยู่ใน ตัวเอียง คือชาติเจ้าภาพในรอบสุดท้าย
สรุปผลการแข่งขัน

ชนะเลิศและรองชนะเลิศของแต่ละกลุ่มจะได้ผ่านเข้ารอบโดยตรงสำหรับ ฟุตบอลชิงแชมป์แห่งชาติยุโรป 2020
แต่ละทีมได้ผ่านเข้าสู่ เพลย์ออฟ, เลือก ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19
ทีมอื่นๆ ตกรอบก่อนรอบคัดเลิอก รอบแบ่งกลุ่ม
| กลุ่ม เอ | กลุ่ม บี | กลุ่ม ซี | กลุ่ม ดี | กลุ่ม อี | กลุ่ม เอฟ | กลุ่ม จี | กลุ่ม เอช | กลุ่ม ไอ | กลุ่ม เจ |
| --- | --- | --- | --- | --- | --- | --- | --- | --- | --- |
|  อังกฤษ  เช็กเกีย |  ยูเครน  โปรตุเกส |  เยอรมนี  เนเธอร์แลนด์ |  สวิตเซอร์แลนด์  เดนมาร์ก |  โครเอเชีย  เวลส์ |  สเปน  สวีเดน |  โปแลนด์  ออสเตรีย |  ฝรั่งเศส  ตุรกี |  เบลเยียม  รัสเซีย |  อิตาลี  ฟินแลนด์ |
|  คอซอวอ |  เซอร์เบีย |  ไอร์แลนด์เหนือ |  สาธารณรัฐไอร์แลนด์ |  สโลวาเกีย |  นอร์เวย์ |  มาซิโดเนียเหนือ |  ไอซ์แลนด์ |  สกอตแลนด์ |  กรีซ |
|  บัลแกเรีย |  ลักเซมเบิร์ก |  เบลารุส |  จอร์เจีย |  ฮังการี |  โรมาเนีย |  สโลวีเนีย |  แอลเบเนีย |  ไซปรัส |  บอสเนียและเฮอร์เซโกวีนา |
|  มอนเตเนโกร |  ลิทัวเนีย |  เอสโตเนีย |  ยิบรอลตาร์ |  อาเซอร์ไบจาน |  หมู่เกาะแฟโร |  อิสราเอล |  อันดอร์รา |  คาซัคสถาน |  อาร์มีเนีย |
|  |  |  |  |  |  มอลตา |  ลัตเวีย |  มอลโดวา |  ซานมารีโน |  ลีชเทินชไตน์ |
กลุ่ม

แต่ละนัดจะทำการแข่งขันตั้งแต่วันที่ 21 มีนาคม ถึง 19 พฤศจิกายน ค.ศ. 2019.
กลุ่ม > กลุ่ม เอ

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอ
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  อังกฤษ | 8 | 7 | 0 | 1 | 37 | 6 | +31 | 21 | ผ่านเข้ารอบ รอบสุดท้าย |  | — | 5–0 | 5–3 | 4–0 | 7–0 |
| 2 |  เช็กเกีย | 8 | 5 | 0 | 3 | 13 | 11 | +2 | 15 | ผ่านเข้ารอบ รอบสุดท้าย |  | 2–1 | — | 2–1 | 2–1 | 3–0 |
| 3 |  คอซอวอ | 8 | 3 | 2 | 3 | 13 | 16 | −3 | 11 |  |  | 0–4 | 2–1 | — | 1–1 | 2–0 |
| 4 |  บัลแกเรีย | 8 | 1 | 3 | 4 | 6 | 17 | −11 | 6 |  |  | 0–6 | 1–0 | 2–3 | — | 1–1 |
| 5 |  มอนเตเนโกร | 8 | 0 | 3 | 5 | 3 | 22 | −19 | 3 |  |  | 1–5 | 0–3 | 1–1 | 0–0 | — |
แหล่งที่มา: ยูฟ่า
กลุ่ม > กลุ่ม บี

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มบี
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ยูเครน | 8 | 6 | 2 | 0 | 17 | 4 | +13 | 20 | ผ่านเข้ารอบ รอบสุดท้าย |  | — | 2–1 | 5–0 | 1–0 | 2–0 |
| 2 |  โปรตุเกส | 8 | 5 | 2 | 1 | 22 | 6 | +16 | 17 | ผ่านเข้ารอบ รอบสุดท้าย |  | 0–0 | — | 1–1 | 3–0 | 6–0 |
| 3 |  เซอร์เบีย | 8 | 4 | 2 | 2 | 17 | 17 | 0 | 14 |  |  | 2–2 | 2–4 | — | 3–2 | 4–1 |
| 4 |  ลักเซมเบิร์ก | 8 | 1 | 1 | 6 | 7 | 16 | −9 | 4 |  |  | 1–2 | 0–2 | 1–3 | — | 2–1 |
| 5 |  ลิทัวเนีย | 8 | 0 | 1 | 7 | 5 | 25 | −20 | 1 |  |  | 0–3 | 1–5 | 1–2 | 1–1 | — |
แหล่งที่มา: ยูฟ่า
กลุ่ม > กลุ่ม ซี

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มซี
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  เยอรมนี | 8 | 7 | 0 | 1 | 30 | 7 | +23 | 21 | ผ่านเข้ารอบ รอบสุดท้าย |  | — | 2–4 | 6–1 | 4–0 | 8–0 |
| 2 |  เนเธอร์แลนด์ | 8 | 6 | 1 | 1 | 24 | 7 | +17 | 19 | ผ่านเข้ารอบ รอบสุดท้าย |  | 2–3 | — | 3–1 | 4–0 | 5–0 |
| 3 |  ไอร์แลนด์เหนือ | 8 | 4 | 1 | 3 | 9 | 13 | −4 | 13 |  |  | 0–2 | 0–0 | — | 2–1 | 2–0 |
| 4 |  เบลารุส | 8 | 1 | 1 | 6 | 4 | 16 | −12 | 4 |  |  | 0–2 | 1–2 | 0–1 | — | 0–0 |
| 5 |  เอสโตเนีย | 8 | 0 | 1 | 7 | 2 | 26 | −24 | 1 |  |  | 0–3 | 0–4 | 1–2 | 1–2 | — |
แหล่งที่มา: ยูฟ่า
กลุ่ม > กลุ่ม ดี

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มดี
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  สวิตเซอร์แลนด์ | 8 | 5 | 2 | 1 | 19 | 6 | +13 | 17 | ผ่านเข้ารอบ รอบสุดท้าย |  | — | 3–3 | 2–0 | 1–0 | 4–0 |
| 2 |  เดนมาร์ก | 8 | 4 | 4 | 0 | 23 | 6 | +17 | 16 | ผ่านเข้ารอบ รอบสุดท้าย |  | 1–0 | — | 1–1 | 5–1 | 6–0 |
| 3 |  สาธารณรัฐไอร์แลนด์ | 8 | 3 | 4 | 1 | 7 | 5 | +2 | 13 |  |  | 1–1 | 1–1 | — | 1–0 | 2–0 |
| 4 |  จอร์เจีย | 8 | 2 | 2 | 4 | 7 | 11 | −4 | 8 |  |  | 0–2 | 0–0 | 0–0 | — | 3–0 |
| 5 |  ยิบรอลตาร์ | 8 | 0 | 0 | 8 | 3 | 31 | −28 | 0 |  |  | 1–6 | 0–6 | 0–1 | 2–3 | — |
แหล่งที่มา: ยูฟ่า
กลุ่ม > กลุ่ม อี

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มอี
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  โครเอเชีย | 8 | 5 | 2 | 1 | 17 | 7 | +10 | 17 | ผ่านเข้ารอบ รอบสุดท้าย |  | — | 2–1 | 3–1 | 3–0 | 2–1 |
| 2 |  เวลส์ | 8 | 4 | 2 | 2 | 10 | 6 | +4 | 14 | ผ่านเข้ารอบ รอบสุดท้าย |  | 1–1 | — | 1–0 | 2–0 | 2–1 |
| 3 |  สโลวาเกีย | 8 | 4 | 1 | 3 | 13 | 11 | +2 | 13 |  |  | 0–4 | 1–1 | — | 2–0 | 2–0 |
| 4 |  ฮังการี | 8 | 4 | 0 | 4 | 8 | 11 | −3 | 12 |  |  | 2–1 | 1–0 | 1–2 | — | 1–0 |
| 5 |  อาเซอร์ไบจาน | 8 | 0 | 1 | 7 | 5 | 18 | −13 | 1 |  |  | 1–1 | 0–2 | 1–5 | 1–3 | — |
แหล่งที่มา: ยูฟ่า
กลุ่ม > กลุ่ม เอฟ

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอฟ
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  สเปน | 10 | 8 | 2 | 0 | 31 | 5 | +26 | 26 | ผ่านเข้ารอบ รอบสุดท้าย |  | — | 3–0 | 2–1 | 5–0 | 4–0 | 7–0 |
| 2 |  สวีเดน | 10 | 6 | 3 | 1 | 23 | 9 | +14 | 21 | ผ่านเข้ารอบ รอบสุดท้าย |  | 1–1 | — | 1–1 | 2–1 | 3–0 | 3–0 |
| 3 |  นอร์เวย์ | 10 | 4 | 5 | 1 | 19 | 11 | +8 | 17 |  |  | 1–1 | 3–3 | — | 2–2 | 4–0 | 2–0 |
| 4 |  โรมาเนีย | 10 | 4 | 2 | 4 | 17 | 15 | +2 | 14 |  |  | 1–2 | 0–2 | 1–1 | — | 4–1 | 1–0 |
| 5 |  หมู่เกาะแฟโร | 10 | 1 | 0 | 9 | 4 | 30 | −26 | 3 |  |  | 1–4 | 0–4 | 0–2 | 0–3 | — | 1–0 |
| 6 |  มอลตา | 10 | 1 | 0 | 9 | 3 | 27 | −24 | 3 |  |  | 0–2 | 0–4 | 1–2 | 0–4 | 2–1 | — |
แหล่งที่มา: ยูฟ่า
หมายเหตุ:
1 2  เสมอกันด้วยคะแนนเฮดทูเฮด (3) และผลต่างประตู (0) ประตูทีมเยือนเฮดทูเฮด: หมู่เกาะแฟโร 1, มอลตา 0
กลุ่ม > กลุ่ม จี

บทความหลัก: ฟุตบอลชิงแชมป์แห่งชาติยุโรป 2020 รอบคัดเลือก กลุ่มจี
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  โปแลนด์ | 10 | 8 | 1 | 1 | 18 | 5 | +13 | 25 | ผ่านเข้ารอบ รอบสุดท้าย |  | — | 0–0 | 2–0 | 3–2 | 4–0 | 2–0 |
| 2 |  ออสเตรีย | 10 | 6 | 1 | 3 | 19 | 9 | +10 | 19 | ผ่านเข้ารอบ รอบสุดท้าย |  | 0–1 | — | 2–1 | 1–0 | 3–1 | 6–0 |
| 3 |  มาซิโดเนียเหนือ | 10 | 4 | 2 | 4 | 12 | 13 | −1 | 14 |  |  | 0–1 | 1–4 | — | 2–1 | 1–0 | 3–1 |
| 4 |  สโลวีเนีย | 10 | 4 | 2 | 4 | 16 | 11 | +5 | 14 |  |  | 2–0 | 0–1 | 1–1 | — | 3–2 | 1–0 |
| 5 |  อิสราเอล | 10 | 3 | 2 | 5 | 16 | 18 | −2 | 11 |  |  | 1–2 | 4–2 | 1–1 | 1–1 | — | 3–1 |
| 6 |  ลัตเวีย | 10 | 1 | 0 | 9 | 3 | 28 | −25 | 3 |  |  | 0–3 | 1–0 | 0–2 | 0–5 | 0–3 | — |
แหล่งที่มา: ยูฟ่า
หมายเหตุ:
1 2  คะแนนเฮดทูเฮด: นอร์ทมาซิโดเนีย 4, สโลวีเนีย 1